A hernyók táplálkozása. 55 



s ennélfogva nincs mit csodálni, hogy ott pl. a Vanessa Antiopa 

 hernyója, annak daczára, hogy hoszabb ideig fejlődik, mégis csak 

 felénj'i akkora lesz, mint Európában. 



Hogy a hőmérséklet a gyorsabb növekevést előmozdítja, azt 

 kísérletek útján állapították meg. így a Phalera bucephala hernyói, 

 30 C° mellett tenyésztve, hetekkel előbb fejlődtek ki, mint azok, 

 melyeket 15—20 C° mellett tartottak. 



A kedvező években való gyorsabb növekvés hatása számos 

 esetben az ivadékok számának gyarapodásában nyilvánul, a mely 

 az első stádiumok gyorsabb fejlődésén alapszik. Mint több más 

 fajnak, a Conchylis ambigu-lla-nak is két ivadéka van rendszerint, 

 különösen meleg években, azonban késő őszkor harmadik gene- 

 ratió is jelenkezik ; a Pericallia syringaria pedig melegházban 

 második generátiót adott, holott szabadban évenkint csak egyszer 

 jelenik meg. 



Kedvező, azaz nedves, de meleg időjárás mellett, minő némely 

 trópusi vidéken folyton, nálunk olykor ideiglenesen uralkodik, a 

 hernyó növekedése rendszerint igen gyorsan megy végbe. így a 

 Zonosoma pendiilaria hernyója már tizenketed napra bábbá alakult. 

 Ez tehát nemcsak annak következménye, hogy kedvező időjárásban 

 a tápnövény nedvbősége és tápláló ereje gyarapszik, hanem a 

 hernyó étvágya is élénkebb. 



Az előny, mely a táplálkozási időszaknak megrövidüléséből a 

 fajra háramlik, igen tetemes. Az imént említettük a generatiók 

 gyarapodását, a mely a faj elterjedésére kiszámíthatatlan befolyással 

 bír. Kimutatták, hogy a Dqnais Archippus-nak Braziliában évenkint 

 12 generátiója lehet, és hogy eszerint egy évnek lefolyása alatt 

 egyetlen egyén 17 drillió egyént szaporíthat, Peruban 7—8 genera- 

 tió mellett, 5 billiót, Buenos- Airesben pedig 64,000-üt. 



Ámde az nem az egyedüli előny ; erre már abból is lehet követ- 

 kezni, hogy számos hernyófaj, annak daczára, hogy második ivadékká 

 már ki nem fejlődik, mégis igen gyorsan növekszik és nagy gyorsa- 

 sággal igyekszik a bábállapotot elérni. Többféle Geometránál csak- 

 hamar a petézés után kikél a hernyó, mely olykor már egy hónap 

 múlva bábbá alakul, de ebben az állapottban 11 hónapig fekszik, 

 míg pillévé fejlődik. Ilyen a Boarmici punctularia, mely áprilisban 

 jelenik meg. holott hernyója már az előző év május havában teljesen 

 kivan fejlődve. Hasonlóan áll ez az Agrotis putris-ra. nézve, 

 melynek bernvója júniusban bábodzódik, míg a lepke csak a jövő 

 év május havában kél ki. 



